نیتی آیوگ
نیتی آیوگ نے ایس ڈی جی انڈیاانڈیکس اور ڈیش بورڈ 21-2020 جاری کیا
نئی دہلی ،3 جو ن2021: نیتی آیوگ نے آج ایس ڈی جی انڈیا انڈیکس اور ڈیش بورڈ 21-2020 جاری کیا۔ 2008 میں جب سے اس کا آغاز ہواہے تبھی سے ریاستوں اور مرکز کے زیرانتظام علاقوں نے اس انڈیکس کو جامع طور پر دستاویزی شکل دی ہے اور پیش رفت کی درجہ بندی کی ہے۔ یہ کام دیرپاترقیاتی مقاصد حاصل کرنے کے مقصد سے کیا گیا ہے۔ اب تیسرے سال یہ انڈیکس ملک میں ایس ڈی جی کی پیش رفت پر نظر رکھنے کے لئے ایک ابتدائی طریقہ کار بن گیا ہے اور ساتھ ہی ساتھ اس کی وجہ سے ریاستوں اورمرکز کے زیرانتظام علاقوں کے مابین ایک مقابلہ جاتی رجحان بھی پیدا ہواہے۔
نیتی آیوگ کے نائب چیئرمین ڈاکٹر راجیو کمار نے ایک رپورٹ جاری کی جس کا عنوان ہے ‘‘ایس ڈی جی انڈیاانڈیکس اور ڈیش بورڈ 21-2020، کارروائی کی دہائی میں اشتراک ’’۔ یہ رپورٹ نیتی آیوگ کے صحت سے متعلق رکن ڈاکٹر ونود پال ، نیتی آیوگ کے سی ای او جناب امیتابھ کانت ، ایس ڈی جی کی اڈوائزر محترمہ سنیوکتا سمدار کی موجودگی میں جاری کی گئی۔ نیتی آیوگ کی طرف سے تیار کردہ یہ ا نڈیکس بنیادی متعلقہ فریقین کے ساتھ وسیع صلاح مشورہ کے بعد تیار کیا گیا ہے۔ یہ متعلقہ فریقین ریاستیں اورمرکز کے زیرانتظام علاقے، بھارت نے اقوام متحدہ کی قیادت والی ایجنسیاں: اعداد وشمار اورپروگرام پر عمل درآمد کی وزارت اور کلیدی مرکزی وزارتیں ہیں۔
نیتی آیوگ کے نائب چیئرمین ڈاکٹر راجیو کمار نے کہا‘‘ ایس ڈی جی انڈیا انڈیکس وڈیش بورڈ کے ذریعہ ایس ڈی جی پر نظر رکھنے کی ہماری کوششوں پر وسیع پیمانے پر توجہ دی جارہی ہے اور پوری دنیا میں اس کی ستائش کی جارہی ہے،یہ ایس ڈی جی سے متعلق ایک مشترکہ انڈیکس تیارکرکے ہماری ریاستوں اورمرکز کے زیرانتظام علاقوں کی درجہ بندی کرنے کے لئے ا عداد وشمار پر مبنی ایک نایاب پہل ہے۔ ہمیں یقین ہے کہ یہ ایک جذبہ کا وسیلہ بنا رہے گا اوراس سے بین الاقوامی سطح پر ، گہری نظر رکھنے کی کوششوں کو آگے بڑھانے میں مدد ملے گی’’۔
2030 کے ایجنڈے کے پیچھے کارفرما مقاصد کو حاصل کرنے کی جانب ایک تہائی سفر کے بعد انڈیکس رپورٹ کے اس ایڈیشن میں اس کے موضوع کے مطابق اشتراک کی اہمیت پر توجہ دی گئی ہے۔ نیتی آیوگ کے سی ای او جناب امیتابھ کانت نے کہا ‘‘ اس رپورٹ سے اس اشتراک کی عکاسی ہوتی ہےجو ہم نے ایس ڈی جی کوششوں کے دوران تشکیل دی ہے اور اسے مستحکم بنایا ہے’’۔ اس بیان سے اس بات پر روشنی پڑتی ہے کہ اشتراک پر مبنی اقدام کے کس طرح بہتر نتائج برآمد ہوسکتے ہیں اور بہتر اثرات مرتب ہوسکتے ہیں۔
پارٹنرشپ کے موضوع پر جو 17 نمبر کے مقصد کے لئے مرکزی حیثیت رکھتا ہے، نیتی آیوگ کے صحت سے متعلق رکن ڈاکٹر ونود پال نے کہا ‘‘ یہ واضح ہے کہ ہم مل کر کام کرکے ایک مزید لچک دار اور دیرپامستقبل کی تعمیر کرسکتے ہیں جہاں کوئی بھی پیچھے نہ رہے’’۔
نیتی آیوگ کی ایس ڈی جی سے متعلق ایڈوائزر محترمہ سنیوکتا سمدارنے کہا ‘‘ 2018 میں پہلے ایڈیشن میں 62 عندیوں کے ساتھ 13 مقاصد کو شامل کرنے سے لے کر تیسرے ایڈیشن میں 115 مقداری عندیوں سے متعلق 16 مقاصدکو شامل کیا گیا ہے جس میں 7ویں مقصد کا ایک مقداری جائزہ بھی شامل ہے جس سے اس اہم طریقہ کار کو مزید بہتر بنانےکے تئیں ہماری لگاتار کوششوں کی عکاسی ہوتی ہے۔
نیتی آیوگ کے پاس ملک میں ایس ڈی جی کو اپنانے اوراس پر نظر رکھنے کے عمل کی نگرانی اور ریاستوں اور مرکز کے زیرانتظام علاقوں کے مابین مقابلہ جاتی رجحان کو فروغ دینے اور معاون وفاقیت کو فروغ دینے کے دو طریقہ کار ہیں۔ انڈیکس میں 2030 ایجنڈہ کے تحت عالمی مقاصد کی جامع نوعیت کی عکاسی کی گئی ہے اور ساتھ ہی ساتھ یہ قومی ترجیحا ت سے بھی مطابقت رکھتاہے۔ انڈیکس کی مثالی نوعیت ایک پالیسی طریقہ کار کی ہے اور یہ صحت ، تعلیم، صنف، اقتصادی ترقی اداروں، آب و ہوامیں تبدیلی اورماحول سمیت مقاصد کی وسیع نوعیت سے متعلق ، ریاستوں اورمرکز کے زیرانتظام علاقوں کی ترقی کی پیمائش کرنے کا ایک فوری آلہ ٔ کار کا بھی کام انجام دیتا ہے۔
دائیں سے بائیں: نیتی آیوگ کے صحت سے متعلق رکن ڈاکٹر ونود پال، نائب چیئرپرسن ڈاکٹر راجیو کمار، سی ای او جناب امیتابھ کانت، اور ایس ڈی جی سے متعلق ایڈوائزر محترمہ سنیوکتا سمدار
ایس ڈی جی انڈیا انڈیکس اور ڈیش بورڈ 21-2020: تیسرے ایڈیشن کا ایک تعارف
بھارت میں اقوام متحدہ کے ساتھ اشتراک میں تیار کیا گیا ایس ڈی جی انڈیا انڈیکس 115 عندیوں کے بارے میں سبھی ریاستوں اورمرکز کے زیرانتظام علاقوں کی ترقی کی جائزہ لیتا ہے، جو ایم او ایس پی آئی کے قومی انڈیا لائحہ عمل این آئی ایف کے مطابق ہے۔ ہر ایڈیشن میں اس اہم آلہ کار کو بہتر بنانے کے اقدام کی رہنمائی ، کارکردگی اور پریش رفت کی لگاتار پیمائش سے ہوتی رہی ہے۔ان 115 عندیوں کے انتخاب کے عمل میں مرکزی وزارتوں کے ساتھ کئی بار صلاح مشورہ کیا جانا بھی شامل ہے۔ سبھی ریاستوں اور مرکز کے زیرانتظام علاقوں سے لازمی متعلقہ فریقوں کے طور پر ان کی رائے حاصل کی گئی ، انہوں نے رائےکے عمل کو ، مقامی نظریات اور حقیقی تجربات فراہم کرکے انڈیکس کو تشکیل دینے میں اہم رول ادا کیا۔
ایس ڈی جی انڈیا انڈیکس 21-2020 ان مقاصد اور عندیوں کو شامل کرنے کی وجہ سے پہلے کے ایڈیشن کے مقابلے زیادہ بڑا ہے، جو این آئی ایف سے زیادہ مطابقت رکھتے ہیں۔ 115 عندیوں میں ، 17 ایس ڈی جی میں سے 16 کو شامل کیا گیا ہے، جس میں 17 ویں مقصد سے معلق ایک مقداری جائزہ شامل ہے اور اس میں 70 ایس ڈی جی مقاصد کو شامل کیا گیا ہے۔ یہ انڈیکس کے 19-2018 اور 20-2019 کے ایڈیشنز میں بہتری ہے۔ جس میں 39مقاصد اور 13 مقاصد میں 62 عندیوں کااستعمال کیا گیا ہے اور 54 مقاصد نیز 16مقاصدمیں 100 عندیوں کا بالترتیب استعمال کیا گیا ہے۔
ایس ڈی جی انڈیا انڈیکس ہر ایک ریاست اورمرکز کے زیرانتظام علاقے کے لئے 16 ایس ڈی جی سے متعلق ، مقصد وار اسکور ترتیب دیتا ہے۔ ریاست اورمرکز کے زیرانتظا م علاقے کا مجموعی اسکور مقصد وار اسکور سے تشکیل دیا جاتا ہے تاکہ 16 ا یس ڈی جی میں ان کی کارکردگی پر مبنی ذیلی قومی یونٹ کی مجموعی کارکردگی کی پیمائش کی جاسکے۔ ان اسکورز کی وسعت صفر سے 100 تک ہے اوراگر کوئی ریاست یا مرکز کے زیرانتظام علاقہ، 100 نمبر حاصل کرلیتا ہے تو اس کی اہمیت یہ ہے کہ اس نے 2030 کے مقاصد حاصل کرلئے ہیں۔کسی ریاست یا مرکز کے زیرانتظام علاقے کا جتنا زیادہ اسکور ہوگا۔
ریاستوں اورمرکز کے زیرانتظام علاقوں کی درجہ بندی ان کے ایس ڈی جی انڈیا انڈیکس اسکور پر مبنی ہے جو مندرجہ ذیل ہے:
- امنگوں والے:0-49
- کارکردگی پیش کرنے والے: 50-64
- صف اول و الے :65-99
- مقاصد حاصل کرنے والے: 100
مجموعی نتائج اور دریافتیں
ملک کے مجموعی ایس ڈی جی اسکور میں 2019 میں، جو60 تھا، 6 نکات کی بہتری آئی ہے ا وریہ 21-2020 میں 66 ہوگیا۔ مقاصد حاصل کرنے کی جانب یہ پیش رفت عموماً چھٹے مقصد  اورساتویں مقصد  میں ملک گیر مثالی کارکردگی کی وجہ سے آئی، جہاں مشترکہ مقصد کے اسکور بالترتیب 83 اور 92 ہیں:
20-2019 اور 21-2020 کے مقصد واربھارت نتائج:
ایس ڈی جی انڈیا انڈیکس 21-2020 میں سرفہرست 5 اورسب سے نیچے پانچ ریاستیں:
ایس ڈی جی 21-2020 سے متعلق ریاستوں اورمرکز کے زیرانتظام علاقوں کی کارکردگی اور درجہ بندی، جس میں پچھلے سال کے اسکور میں تبدیلی بھی شامل ہے:
2019 کے اسکور میں بہتری کے حوالے سے 21-2020 میں میزورم، ہریانہ اوراتراکھنڈ سرفہرست ریاستیں ہیں جنہوں نے 12، 10 اور 8 پوائنٹس کا بالترتیب اضافہ کیا ہے۔
تیزی سے ترقی کرنے و الی سرفہرست ریاستیں :
2019 میں 10 ریاستوں اورمرکز کے زیرانتظام علاقوں کا تعلق صف اول کے زمرے سے تھا  21-2020 میں اس زمرہ میں مزید 12 ریاستیں اورمرکز کے زیرانتظام علاقے شامل ہوگئے، اتراکھنڈ، گجرات، مہاراشٹر، میزورم، پنجاب، ہریانہ، تریپورہ، دہلی، لکشدیپ، انڈمان اورنکوبارجزائر، جموں و کشمیر اور لداخ، صف اول کے زمرے میں شامل ہوگئے ۔
ایس ڈی جی انڈیا انڈیکس رپورٹ کاایک حصہ ملک کی سبھی 36 ریاستوں اورمرکز کے زیرانتظام علاقوں کا ہے۔ ریاستوں اورمرکزکے زیر انتظام علاقوں کی یہ تفصیلات پالیسی سازوں ، دانشوروں اور عام لوگوں کے لئے ، سبھی مقاصد سے متعلق 115 عندیوں کے بارے میں کارکردگی کا تجزیہ کرنے میں بہت فائدہ مند ثابت ہوں گی۔
ریاستوں اورمرکز کے زیرانتظام علاقوں کی ، رپورٹ میں دی گئی تفصیلات کانمونہ:
اس کے بعد ریاستوں اورمرکز کے زیرانتظام علاقوں میں ایس ڈی جی کومقامی شکل دینے سے متعلق پیش رفت کے بارے میں ایک منفرد حصہ کے بعد تیار کیا گیا ہے، یہ ادارہ جاتی ڈھانچوں، ایس ڈی جی خاکہ سے متعلق دستاویزات، ریاست اور ضلع سے متعلق عندیہ کے لائحہ عمل اور ریاستی اورمرکز کے زیرانتظام علاقوں کی سرکاروں کی طرف سے کئے گئے دیگراقدامات کے بارے میں جانکاری فراہم کرتاہے۔
ایس ڈی جی انڈیا انڈیکس 21-2020، آن لائن ڈیش بورڈ پر بھی دستیاب ہے،جوپالیسی، سول سوسائٹی، تجارت اور تعلیم کے میدانوں میں مختلف طبقوں کے لئے فائدہ مند ہے۔ یہ انڈیکس ترقیاتی کاموں کے ذریعہ،پالیسی سے متعلق مخصوص مذاکرات، تشکیل اور عمل درآمد کے لئے ایک آلہ کار کے طور پر تشکیل دیا گیا ہے انڈیکس اور ڈیش بورڈ سے ایس ڈی جی کو تلاش کرنے سے اور ریاستوں اورمرکز کے زیرانتظام علاقوں کی سطحوں پر اس کے اعداد وشمار تیار کرنے سے متعلق نظام تشکیل دینے کے لئے بھارت کی ضرورت سے متعلق اہم خلا کی نشاندہی میں آسانی پیدا ہوگی۔ ملک کی ایس ڈی جی کومقامی شکل دینے کے سفرمیں یہ انڈیکس ایک اور سنگ میل ہے جسے فی الحال نیتی آیوگ اختیار اور تیار کررہا ہے۔ اس کا استعمال فی الحال شمال مشرقی خطے کے ضلع ایس ڈی جی انڈیکس کے لئے کیا جائے گا۔
نیتی آیوگ نے بین الاقوامی اور ذیلی قومی سطحوں پر ایس ڈی جی کو اختیار کرنے اوران پر نظر رکھنےمیں تعاون کےلئےکہاہے۔ ایس ڈی جی ا نڈا انڈیکس اورڈیش بورڈنیتی آیوگ کی ان کوششوں کی نمائندگی کرتاہے جو ریاستوں اورمرکز کے زیرانتظام علاقوں کی مدد سے کی جانے والی ، شواہد پر مبنی پالیسی سازی کی حوصلہ افزائی کے لئے کی ہیں ، تاکہ ان کی ترقی کے معیار تشکیل دیئے جائیں ، ترجیحی علاقوں کی نشاندہی کی جائے اوراچھے طور طریقوں سے ایک دوسرے کو واقف کرایا جائے۔
ایس ڈی جی انڈیا کی پوری رپورٹ اس ویب سائٹ پر دیکھی جاسکتی ہے: https://wgz.short.gy/SDGIndiaIndex
انٹرایکٹیو ڈیش بورڈکو اس ویب سائٹ پر دیکھا جاسکتا ہے: http://sdgindiaindex.niti.gov.in